પરબતસિંહે જિંદગીના ત્રણ દાયકા પોલીસની નોકરીમાં જ વિતાવ્યાં હોય અનેક સિનિયર સાથે તેમને સારો પરિચય હતો. આ સિનિયર અધિકારીની મદદથી તેમણે સાબરકાંઠા જિલ્લા પોલીસના વોટ્સએપ ગ્રૂપમાં જમાઇના ફોટા, નામ, સરનામું અને વર્ણન સહિતની વિગતો પોસ્ટ કરાવી. સાબરકાંઠા જિલ્લા પોલીસને ફોનથી જાણ કરાઈ, સાંજ ઢળી ગઈ છતાં જમાઈનો કોઈ પતો ન લાગ્યો. વિરેન્દ્રસિંહ ગુમ થતા પરિવારે ટ્રાવેલ્સના સંચાલક કિશોરસિંહ વાઘેલાને જાણ કરી. પરિવાર ચિંતા કરતો હોય કિશોરસિંહે ડ્રાઈવર વિરેન્દ્રસિંહ સાથે વાત કરવા તે જેને લઈને આબુ ગયા હતા તે કૌશલ શાહને ફોન કર્યો. ફોન લગાવતા કિશોરસિંહને ફાળ પડી..! કૌશલનો ફોન પણ બંધ હતો. ટ્રાવેલ્સ સંચાલક કિશોરસિંહ સાથે આવું પહેલીવાર થયું હતુ. ર૮ વર્ષનો ડ્રાઈવર અને તેની કાર ભાડે કરનારા ત્રણ મિત્રો હવે ગાડી સાથે લાપતા હતા.